અમદાવાદ- ગુજરાત યુનિવર્સિટીના પૂર્વ પ્રોફેસર ડૉ. વસંતકુમાર મ. ભટ્ટને સ્વતંત્રતા દિને રાષ્ટ્રપતિ દ્વારા સમ્માન પ્રમાણપત્ર એનાયત જાહેર કરવામાં આવ્યું છે.આ સર્ટિફિકેટ ઓફ ઓનર આગામી નવેમ્બરમાં નવી દિલ્હીમાં એક સમારોહમાં અર્પણ કરવામાં આવશે. રાષ્ટ્રપતિ રામનાથ કોવિંદ દ્વારા સ્વતંત્રતા દિન નિમિત્તે 2018 ના વર્ષ માટે સંસ્કૃત ભાષામાં સશોધન કાર્યો કરનાર 15 વિદ્વાનોને સમ્માન પ્રમાણપત્ર-સર્ટિફિકેટ ઓફ ઑનર એનાયત કરવામાં આવ્યાં હતાં. આ વિદ્વાનોમાં ગુજરાત યુનિવર્સિટીના ભાષા-સાહિત્ય ભવનના પૂર્વ ડાયરેક્ટર અને સંસ્કૃત-વિભાગના અધ્યક્ષ પ્રૉફે. ડૉ. વસંતકુમાર મ. ભટ્ટને પણ આ રાષ્ટ્રીય પુરસ્કાર માટે પસંદ કરવામાં આવ્યા છે.